cyanic-selkie/wikianc huggingface dataset:
Liste over kulturminner i Namdalseid
ID-nummer består av et lenket tall som går direkte til det aktuelle kulturminnet i Kulturminnesøk.
Bård Kvalheim
Bård Kvalheim (født 17. september 1973) er en norsk friidrettsutøver. Han er mellomdistanseløper med 1500 meter som sin sterkeste distanse (personlig rekord: 3.40,12). Han representerte Idrettsklubben Tjalve i Oslo.
Han deltok på 1500 m under EM i friidrett 2006 i Göteborg. Han har NM-gull fra 2005, sølv fra 2003 og 2006 og bronse fra 2002.
Hallgeir Elstad
Hallgeir Elstad (født 19. desember 1964) er ordinert prest og professor ved Det teologiske fakultet (dr. theol.) ved Universitetet i Oslo.
Liv og virke
Han er født og oppvokst i Vestvågøy i Lofoten, avla teologisk embetseksamen ved Universitetet i Oslo 1990. Han ble ordinert til prestetjeneste i 1990 og gjorde tjeneste som feltprest i 1991. Stipendiat i kirkehistorie (Norges forskningsråd) 1992–1997, med permisjon 1994–1995 for å være amanuensis (vikar) ved Det teologiske fakultet, Universitetet i Oslo. Elstad tok doktorgraden på en avhandling om vekkelsesprestene i Den norske kirke, de såkalte johnsonske prester (avhandlingen innlevert sommeren 1997) i 1998. Han var førstelektor ved Det teologiske fakultet fra 1999. 2004–2005 var han rektor ved Kirkelig utdanningssenter i nord, Tromsø. Fra 2007 førsteamanuensis i norsk kirkehistorie ved Universitetet i Oslo, professor samme sted siden 2009. Fra 2011-2014 var han også professor II ved Universitetet i Tromsø. Han var prodekan ved Det teologiske fakultet siden 2012-2018 (studiedekan 2012-2015 og forskningsdekan 2015-2018.
Elstad har skrevet en rekke artikler i fagtidsskrifter og aviser, samt flere bøker innenfor kirkehistorie. Medlem av Vestvågøy kommunestyre 1983-87, Skjåk kommunestyre 2003-2006 og vara til Sørum kommunestyre 2011-2014, fast medlem 2014-2015 og 2015-2018 (permisjon 2019).
Kasakhstan under Paralympiske sommerleker 2016
Kasakhstan deltok under Paralympiske sommerleker 2016 i Rio de Janeiro, Brasil, fra 7. til 18. september 2016.
MS «Nesøy»
MS «Nesøy» var et passasjerskip bygget i 1933 for Fylkesbaatane i Sogn og Fjordane. Skipet gikk i lokalrute for rederiet frem til 1972.
Jendouba (guvernement)
Jendouba er et av tjuefire guvernementer i Tunisia. Det ligger nordvest i landet langs middelhavskysten og grenser til Algerie i vest.
Clinton Morrison
Clinton Morrison (født 14. mai 1979 i Tooting i London) er en engelskfødt irsk fotballspiller som for øyeblikket spiller for den engelske klubben Sheffield Wednesday. Morrison er mest kjent fra sine to perioder hos London-klubben Crystal Palace og gjennom spill for siden 2001, hvor han blant annet deltok i troppen under VM i fotball 2002.
Klubbkarriere
Morrison begynte sin aktive karriere som fotballspiller hos Crystal Palace i 1996, men fikk ikke sin førstelagsdebut før mot Sheffield Wednesday i mai 1998, da han kom inn som innbytter for Neil Shipperley. I 1998/1999-sesongen ble han klubbens toppscorer, og fulgte opp i sesongen etter med å score 14 mål på 30 kamper. Da forholdet til manager Trevor Francis kjølnet utover 2001-sesongen la Birmingham City inn et bud på Morrison for 4,25 millioner pund i en byttehandel med Andy Johnson.
Hos Birmingham fikk han problemer med å takle det høyere liganivået, noe som førte til ti scoringer fordelt på to sesonger. Etter at han kom tilbake fra en skade i 2004/2005-sesongen etablerte han riktignok et målfarlig samarbeid med Emile Heskey. Den 24. august 2005 forlot han Birmingham, på grunn av manglende garantier om førstelagsplass, til fordel for gamleklubben Crystal Palace for to millioner pund. Her dannet han spisspar sammen med Andy Johnson og siden Dougie Freedman, og i november 2007 scoret han sitt mål nummer 100 for London-klubben. Da kontrakten med Palace gikk ut etter 2007/2008-sesongen dro han videre til Coventry City, hvor han skrev under en toårskontrakt i august 2008.
På litt over to sesonger scoret han over 20 mål på 90 seriekamper før han ble satt på overgangslisten mot slutten av 2009/2010-sesongen. I juli 2010 skrev han under på en toårskontrakt med Sheffield Wednesday, som akkurat da hadde rykket ned til Football League One.
Landslagskarriere
Morrison var født i England, men valgte å spille for og hadde anledning til å gjøre det fordi hans bestemor var fra Dublin. Han fikk sin landslagsdebut i en kamp mot i august 2001, hvor han kom inn som innbytter og scoret Irlands andre mål i en kamp som endte 2–2. Han ble tatt ut i troppen til VM i fotball 2002 av landslagstrener Mick McCarthy, men fikk ikke spille en eneste kamp.
Skyting under Sommer-OL 1968
Skyting under Sommer-OL 1968. Under Sommer-OL 1968 i Tokyo var det syv skyteøvelser på programmet. Alle var åpne både for menn og kvinner. Den andre hagleøvelsen, Skeet, ble introdusert dette året.
Old Man Drinking a Glass of Beer
Old Man Drinking a Glass of Beer er en britisk stumfilm fra 1897 regissert av George Albert Smith.
Frem fra Glemselen – Minnebok
Frem fra Glemselen – Minnebok, er en samleplate fra plateserien Frem fra Glemselen med Rita Engebretsen og Helge Borglund. Samlingen består av spor fra produksjonene Frem fra Glemselen kap. 15, Frem fra Glemselen kap. 18 og Frem fra Glemselen kap. 19. Fotoet på platen er et gammelt bilde av Engebretsen og Borglund fra 1975 og Frem fra Glemselen kap. 2.
The Best of Bergen Blues Band
The Best of Bergen Blues Band er et samlealbum av Bergen Blues Band, utgitt i 2010 i forbindelse med gjenforeningsturneen.
Bodilprisen for beste ikke-amerikanske film
Bodilprisen for beste ikke-amerikanske film er en dansk filmpris. Den er en av Bodilprisene som Danske Filmkritikere innstiftet i 1948. Komitéen, som foretar tildelinger, kan velge å ikke dele ut prisen hvis den ikke finner noen verdige filmer.
Kategorien startet med å bli delt ut for beste europeiske film, men har siden 2001 hatt navnet beste ikke-amerikanske film.
Helene (andre betydninger)
«Helene» kan sikte til:
Kairouan (guvernement)
Kairouan er en av tjuefire guvernementer i Tunisia. Det ligger sentralt nord i landet. Administrasjonssenteret Kairouan står på UNESCOs verdensarvliste.
Oppenåsen
Oppenåsen er en skogkledd ås som strekker seg nordover fra Heradsbygda, like vest for Hønefoss i Ringerike kommune i Buskerud. Den har et høyeste punkt på 339 meter over havet. Åsen strekker seg fra Oppen gård og nordvestover mot Midttjern på grensen mot Anbjørgåsen i Ytre Soknedalen og østover til Vestsideveien og Kilemoen. I sistnevnte område ligger de to eldgamle bygdeborgene Ormekula og Slotteberget, trolig fra folkevandringstiden.
Like Refugees
Like Refugees er det fjerde studioalbumet av den trønderske countryrockegruppa Too Far Gone.
Omund Birkeland
Omund Birkeland (født 7. juli 1918 i Birkeland, død 2009 ) var luthersk misjonær i Etiopia, tilknyttet Norsk Luthersk Misjonssamband. Han var i Etiopia fra 1948 til 1980, med kortere avbrudd. Deretter var han NLMs kretssekretær i Drammen til 1985.
Ørsdalen kraftverk
Ørsdalen kraftverk er et vannkraftverk på Vassbø i Ørsdalen i Bjerkreim kommune i Rogaland.
Det er et elvekraftverk som utnytter et fall på 110 meter.
Installert effekt er 260 kW. Årsproduksjon er 1 GWh.
Kraftverket ble tatt ut av drift i juni 2014. Det er gitt konsesjon til et nytt kraftverk på 3 MW.
Sur les toits
Sur les toits er en fransk stumfilm fra 1897 regissert av Georges Méliès.
Sillen
Sillen er en langstrakt innsjø med beliggenhet ca en mil fra Trosa i Södermanland, på grensen mellom Södermanlands län og Stockholms län i Sverige. Innsjøen ligger i kommunene Gnesta, Trosa og Södertälje. Fra innsjøens sørlige del foregår drenering via Trosaåen, som begynner sitt løp her. Tettstedet Sund i Trosa kommune ligger ved bredden av innsjøen. Den nordlige delen av innsjøen strekker seg nesten til tettstedet Gnesta. Innsjøen ligger 10 meter over havet, og har en dybde på 20 meter.
Det er begrenset med bebyggelse rundt innsjøen, men det er spor av bosetning fra jernalderen og fram i tid.
Sillens vann er grumset, men innsjøen har godt fiske, spesielt på høsten, da det tas opp blant annet gjørs her.
Kjernefysikk
Kjernefysikk er den delen av fysikken som forsøker å beskrive de indre forholdene i en atomkjerne.
De første kjernefysiske eksperimentene ble utført av Ernest Rutherford på slutten av 1800-tallet. Han sendte en stråle av alfapartikler inn mot en tynn folie av gull. Observasjonene hans ledet til kunnskapen om at atomet måtte ha en indre struktur med en ørliten positivt ladet kjerne i midten.
Enda er ikke dynamikken i atomkjernen fullt ut forstått, men man har teoretiske beskrivelser som fungerer tilfredsstillende med visse begrensninger. Den mest dekkende, og samtidig mest generelle beskrivelsen, er en skallmodell på linje med skallmodellen for atomet. Man vet i dag at atomkjernen består av positivt ladete protoner, og elektrisk nøytrale nøytroner. Disse er igjen bygd opp av kvarker.
Kjernefysisk aktivitet
Kjernefysisk aktivitet er det som skjer når atomer splittes (fisjon), og når de smeltes sammen (fusjon).
Fisjon
Fisjon er det som skjer når atomer (som regel Uran- eller Plutoniumatomer) spaltes og frigjør energi. Denne teknologien brukes i Kjernekraft og Atombomber som Little Boy og Fat Man, som ble sluppet over Hiroshima og Nagasaki av amerikanerne under den andre verdenskrig.
Fisjon foregår når for eksempel et Uranatom splittes opp av nøytroner som treffer atomets kjerne. Dersom nøytronet treffer kjernen for fort vil det gå rett igjennom. Det må derfor ha en slik hastighet at nøytronet trekker inn i kjernen, og setter i gang splittingen av atomet. Det var den tyske fysikeren Lise Meitner som skjønte hva som skjedde da et nøytron traff Urankjernen.
Når nøytronet treffer kjernen, starter atomets nøytroner å frigjøre seg, som igjen treffer andre atomer. Hvert treff forårsaker energi, og siden antallet treff øker til mange tusen i sekundet, øker energien voldsomt. Dette kan vi vise ved Albert Einsteins berømte ligning:
E = mc^2
Der m er massen og c er lysets hastighet (3,0 * 108 m/s).
Gudmund Harald Vinskei
Gudmund Harald Vinskei (født 19. oktober 1920 i Feda i Kvinesdal, død 15. februar 1986) var luthersk misjonær i Afrika, tilknyttet Norsk Luthersk Misjonssamband. Han var i Etiopia fra 1948 til 1959 og arbeidet videre i NLM i forskjellige funksjoner.
Kjernefysikk
Fisjon
Fisjon foregår også med Plutonium som drivstoff, men Plutonium er både mer sjeldent og dyrere, siden det ikke eksisterer på jorden, slik Uran gjør.
Anvendelse av fisjon
Fisjon brukes mye i kjernekraft, men det brukes også i atombomber.
Hvordan utløse fisjon
Det er flere måter å utløse fisjon på. I kjernekraftverk er det en nøytrongenerator som sender en strøm av nøytroner mot uranet, mens det i atombomber er en kule av uran eller plutonium rundt en nøytrongenerator, som aktiveres av en sjokkbølge.
Fisjon forekommer blant annet når en radioaktiv isotop utsettes for en sjokkbølge. Det kan også forekomme når plutonium kommer over den kritiske massen.
Fusjon
Fusjon er det motsatte av fisjon, nemlig at atomer smeltes sammen. Fusjon er mye vanskeligere å utløse enn fisjon. Det har kun lyktes forskere å observere fusjon i brøkdelen av et sekund på grunn av de enormt høye temperaturene som kreves. Nylig klarte Experimental Advanced Superconducting Tokamak (EAST); en Kinesisk forskergruppe; å opprettholde en fusjonsreaksjon i 102 sekunder ved en temperatur på nær 50 million grader celcius. Dette er varmere enn kjernen i vår sol, og reaksjonen varte betydelig lengre enn noen andre har klart hittil og representerer dermed en stor milepæl for fusjonsteknologi. Drivstoffet for fusjon er som regel deuterium og tritium. Begge stoffene er isotoper av hydrogen. Begge stoffene har også til felles at de ved standard atmosfære og temperatur, at de er gasser. Dette gjør det vanskelig å lagre dem, og de blandes dermed med litium. Deuterium kan ta plassen til hydrogen i vanlig vann (H2O), og skaper dermed tungtvann.
Anvendelse av fusjon
Fusjon anvendes mest i moderne kjernefysiske våpen, også kjent som hydrogenbomber. Fusjon er også det som foregår i stjerner, som f.eks. solen.
Hvordan utløse fusjon
Fusjon er meget vanskelig å utløse, siden det krever enorm temperatur og trykk. Det utløses i hydrogenbomber ved hjelp av en atombombe som bruker fisjon. Denne øker da temperatur og trykk så enormt at en plutoniumstav begynner å fisjonere, hvilket igjen starter fusjonen. Fusjon er mer effektivt blant annet fordi det har høyere effektivitet.
Eksempler på anvendelser
Eksempler på praktiske anvendelser av kjernefysikk er:
MS «Værøy»
MS «Værøy» var et passasjerskip bygget i 1935 for Fylkesbaatane i Sogn og Fjordane. Skipet gikk i lokalrute for rederiet frem til 1973.
Helsfyrtrikken
Helsfyrtrikken, også kjent som Vålerengatrikken og Etterstadtrikken, er ei nedlagt trikkelinje i Oslo øst. Helsfyrtrikken var ei grenlinje av Gamlebylinja. Gamlebylinja er en av Oslos tre første sporvognslinjer som alle ble opprettet i 1875. Gamlebylinja gikk opprinnelig som hestesporvogn mellom Stortorget via Grønland og fram til Botsfengselet, ved Schweigaards gate. I 1900 ble Gamlebylinja lagt om til elektrisk drift, og den ble videreført til Oslo Hospital. Samtidig ble det lagt ei sidelinje oppover Schweigaards gate via Galgeberg til Vålerenga. I 1923 ble Vålerengalinja forlenget videre til Etterstad med Helsfyr. Fra 1926 benyttet også Østensjøbanen seg av Vålerengatrikkens linjenett, og fra 1957 også Lambertseterbanen. I 1960 ble Gamlebylinjas vestre del flyttet fra Brugata – Stenersgata – Grønland – Grønlandsleiret til Schweigaards gate på grunn av bygging av T-banen og dermed måtte det stenges over Grønland. I 1966 ble det åpnet T-bane til Helsfyr, og i 1968 ble Helsfyrtrikken lagt ned.
Østre del av linje 37 kjører i dag Helsfyrtrikkens trasé. Linje 37 er i dag en av Norges mest trafikkerte busslinje og nærmer seg kapasitetsgrensa med opptil 12 avganger i timen i to retninger som leddbuss. Det har i ulike sammenhenger vært fremmet ønske om å få Helsfyrbussen på skinner i øst, blant annet for å ta i mot økende antall passasjerer. Bydelsutvalget for Gamle Oslo vedtok å gå inn for gjenåpning av Vålerengatrikken til Etterstad i 2005 etter forslag fra Høyre, Fremskrittspartiet og Venstre.
Herman Nilsson-Ehle
Herman Nilsson-Ehle (født 12. februar 1879 i Skurup, Skåne, Sverige, død 29. desember 1949 i Lund), var en professor i genetikk ved Lunds universitet.
Herman Nilsson-Ehle var professor i fysiologisk botanikk ved Lunds universitet 1915-1917. Han var Sveriges første professor i genetikk 1917-1938 og sjef for Sveriges utsädesförening i Svalöv 1925-1939. Nilsson-Ehle skapte med hjelp av sin forskning i genetikk flere viktige kornsorter. Hans studier av arvemønsteret hos havre- og hvetesorter ble lagt merke til internasjonalt.
Herman Nilsson-Ehle ble så sent som i 1939 ordfører i den pronazistiske Riksföreningen Sverige-Tyskland og var redaktør for dets tidsskrift Sverige-Tyskland, som hadde blitt opprettet året før. Tidsskriftet hadde en klar protysk holdning, også en visse pronazistisk trekk.
I 1945 fikk han Kungliga Tekniska högskolans store pris med motiveringen «Ärftlighetsforskare med banbrytande resultat inom sädesodling, fruktodling och träd».
Hans grav ligger på Svalövs kyrkogård øst for Landskrona.
Maxi Gnauck
Maxi Gnauck (født 10. oktober 1964 i Berlin), tysk turner som deltok i de olympiske leker 1980 i Moskva.
Gnauck ble olympisk mester i turn under sommer-OL 1980 i Moskva. Hun vant konkurransen i skranke for damer foran Emilia Eberle fra Romania og Steffi Kräker fra Øst-Tyskland. Hun kom på andreplass i den individuelle konkurransen i mangekamp bak Jelena Davydova fra Sovjetunionen.
Hun ble verdensmester i turn fem ganger, tre i skranke og en i hopp og bom.
Armstrong County (Texas)
Armstrong County er et fylke i den amerikanske delstaten Texas. Det ligger nord i staten og det grenser mot Carson County i nord, Gray County i nordøst, Donley County i øst, Briscoe County i sør, Swisher County i sørvest, Randall County i vest og mot Potter County i nordvest.
Armstrong Countys totale areal er 2 367 km² hvorav 0 km² er vann. I 2000 hadde fylket 2 148 innbyggere og administrasjonssenteret ligger i byen Claude.
Vesterhus
Vesterhus er et lite tettsted innerst i Kvåsefjorden i Lillesand, ved fylkesvei 401. Stedet har om lag 30-50 fastboende, og bærer navn etter en gård i Høvåg sogn. Høvåg museum ligger på Vesterhus, som var en av de største grendene i tidligere Høvåg kommune. Museet viser her et hus fra 1700-tallet som en illustrasjon av det stedegne kystmiljøet med kombinasjon av fiske og småbruk. Vesterhus er et velegnet badested.
Lokalhistorikeren Gjerulf Noddeland skrev en gang: «Vesterhus er en gammel gård og er beliggende på vest- og sydvest-siden av Vesterhusfjorden, som er en fortsettelse av Kvåsefjorden gjennom det trange og grunne Kjinnesund. Selve Vesterhusfjorden er et meget rommelig basseng omkranset av høyere og lavere åser på alle sider.»
Helga Hægeland Thomassen
Helga Hægeland Thomassen (født 25. juni 1959) er en norsk musiker og sanger. Hun deltok i Melodi Grand Prix 1995 med låten «Kom inn te mæ». Med 77 prosent av poengene endte hun på førsteplass i en av semifinalene. I 1997 ga hun ut albumet Kom inn te mæ.
Inklusjon (mineralogi)
Inklusion (latinsk: inclusio «innelukkelse») er når et fremmedstoff (væske, gass, petroleum, naturlig asfalt eller et annet mineral) er innesluttet i et annet mineral. I mineralogien skjelnes det mellom primære inklusjoner, som er oppstått på hydrotermalt stadium i mellomrom innen krystalldannelsen er blitt avsluttet, sekundære inklusjoner, som først er oppstått etter avsluttet krystallisering, (stinkkvarts), hematitt eller de ovennevnte rutilnåler. De alment best kjente inklusjoner er mineralnålene (f.eks. rutilnåler). Disse inklusjoner oppstår når de mineralnåler som allerede foreligger blir omsluttet av et annet material (f.eks. kvarts); det andre krystallet vokser deg da rundt det første. Nettopp kvarts inneholder ofte mindre eller større inklusjoner, som asfalt Inklusjoner kan også vokse på seg samtideg som det omliggende krystallet. Når moderkrystallet tidvis opphører å vokse, kan andre mineraler avsette seg på det. Når det igjen begynner å vokse, omslutter det så de nydannede krystallene som så havner inne i moderkrystallet og blir nok en inklusjon.
Inklusjoner av gasser eller væsker (fluidinklusjoner) regnes som primærinklusjoner dersom de ble omsluttet mens krystallet vokste. Men dersom disse fremmedstoffene er trengt inn gjennom riss og sprekker i krystallet i ettertid (eller er blitt fanget ved krystallenes bevegelser forårsaket for eksempel av ytre krefter), regnes de som sekundærinklusjoner.
Når små inklusjoner forekommer i store mengder, kan det føre til lysfenomener. Eksempler på dette er tigerøyne eller labradoritt. Her fortrenger kvartset et annet mineral (pseudomorfose),men vokser ikke i sin normale krystallform fordi det fortsetter i samme form som det tidligere foreliggende utvokste mineral.
Inklusjoner og gemmologi
For gemmologien er inklusjoner en viktig variant. Regelen er i enkelte tilfeller at inklusjoner forringer edelsteinens kvalitet og verdi - dette gjelder diamanter. Men for andre edelsteiner er det omvendt; verdien bare øker (stjernesafir). For en del edelsteiner er det normalt og forventet med noen inklusjoner, uten at det betyr noe særlig for vurdering av kvaliteten.
Mange farvede edelsteiner, om for eksempel ametyst, smaragd og safir, forventes å ha inklusjoner. Fargede edelsteiner klassifiseres i de tre slag som følger:
Løkky
Løkky er det femte studioalbumet av den trønderske countryrockegruppa Too Far Gone.
Albumet kom ut i 2006.
Bekkeniøye
Bekkeniøye er en art i gruppen niøyer. Det er den eneste rene ferskvannsarten blant niøyene i norske farvann, og er ellers utbredt i mesteparten av Vest-Europa fra den franske middelhavskysten i sør til Finland i nord.
Kjennetegn
Bekkeniøye er som voksen fra rundt elleve til sytten cm. lang og har kontakt mellom de to ryggfinnene. Den er blågrønn på ryggen med gule sider og hvit buk, og skiller seg fra elveniøye med å mangle mørke prikker på buken. Bakerst på sugeskiven har den 7-10 spisse tenner.
Levesett
Bekkeniøye lever hele livet i ferskvann, og foretar få eller ingen vandringer. Larvene driver til tider noe med strømmen før de slår seg ned i bunnen og lever filtrerende av mikroalger og detritus. De lever nedgravde i elvebunnen som ammocoetes-larve i mellom seks og seks og et halvt år før metamorfosen inntreffer. Blant parasittiske niøyer foregår metamorfosen og kjønnsmodningen på forskjellige stadier i livet, men hos ikke-parasittiske arter, som overhodet ikke tar næring til seg som voksne, skjer dette samtidig. Perioden i livet da de kun lever av opplagsnæring strekker seg over seks til ni måneder, og begynner med starten på metamorfosen, derfra til gytevandringen og til slutt selve gytingen, hvoretter de gradvis blir svakere og dør. Ettersom det i løpet av hele denne tiden ikke forekommer næringsinntak, må energireservene som voksenlivet og gytingen krever få tilstrekkelig med tid til å akkumuleres i det tidligere livsstadiet. Som en tilpasning til dette er tiden som larve hos ikke-parasittiske arter forlenget i forhold de parasittiske formenes, og de lever som larver hele to år lengre enn elveniøyet, som er den arten som står bekkeniøyet nærmest og som kan være vanskelig å skille fra ens mindre slektning både som larve og den første tiden som voksen. Konsekvensen er at larvene til bekkeniøyene blir betydelig større enn larvene til elveniøyet. Dette utjevner seg imidlertid i løpet av metamorfosen, hvor de voksne bekkeniøyene ender opp som betraktelig mindre og lettere enn de var før forvandlingen satte inn, for å konsentrere reservene i en mindre kropp. I tillegg tilbakedannes fordøyelsessystemet og hos hunnene går flere av de umodene eggene med til å holde kroppen i gang, slik at deres fruktbarhet reduseres noe i forhold til de parasittiske slektningene. Ved å forlenge den relativt beskyttede tilværelsen som larve og deretter gå direkte over til gytingen som voksne, har de eliminert den frittlevende fasen av livet som involverer jakten på næring, opphold i åpent vann og hav frem til kjønnsmodningen inntreffer og de må migrere til tilfredsstillende gyteplasser, en fase som er preget av høy dødelighet. Overlevelsesprosenten hos bekkeniøyet og de andre ikke-parasittiske artene er av den grunn høyere enn hos deres parasittiske forfedre.
De voksne individene kommer opp fra bunnen og svømmer oppstrøms til gyteplassen om natten sent på våren. Gytegropen blir gravd på sand- eller grusbunn på grunt, rennande vann (0,2-3 m vannføring i sekundet), og de gyter i grupper på 2-30 individer. Som oftast blir eggene til en hunn befruktet av 2-3 hanner. Alle dør etter gytingen. Eggene klekkes etter en knapp uke.
Opprinnelse
At bekkeniøynene har en anadrom og parasittisk fortid gjenspeiles både i deres nære slektsskap med elveniøyet, og tilstedeværelsen av ubrukelige horntenner på både tunge og sugeskive samt spyttkjertler som inneholder et antikoagulerende sekret. Kjønnsmodning samtidig med metamforfosen, og en voksentilværelse uten næringsinntak, har oppstått hos forskjellige arter flere ganger uavhengig av hverandre, selv om det også finnes tre slekter, f.eks. havniøye, hvor det utelukkende forekommer parasittiske arter. Hos en norditaliensk art, Lampetra zanandreai, som heller ikke tar til seg næring som voksen, har man til og med funnet enkelte hunner hvor modningen av kjønnsorganene var langt fremskreden allerede før metamorfosen var påbegynt.
Zoom (TV-program TV 2)
Zoom er en norsk TV-quiz med Thomas Leikvoll som gikk på TV 2 sommeren 2002. I dette programmet skulle deltakerne svarte på spørsmål om film. Programmet bestod av kryssordoppgaver og skjult kamera-stunts. Zoom hadde som mål å være lett sommerunderholdning for hele familien. Programmet gikk på fredagskvelder.
Liste over kulturminner i Verran
Liste over kulturminner i Verran er en oversikt over fredede og/eller bevaringsverdige bygninger og elementer i Verran. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Bullmastiff
Bullmastiff (FCI #157 ) er en stor, muskuløs og kraftig bygget hund av mastifftype. Hunderasen stammer fra England.
Zoom (TV-program TV 2)
Premieren ble sett av 242 000, noe som gav en markedsandelen på 28,2 prosent.
Bullmastiff
Historikk
Bullmastiff er opprinnelig en engelsk rase. Typen oppsto for omkring 150 år siden, gjennom krysning mellom mastiff og bulldogg. Det bør dog nevnes at det ikke er den bulldogen som er idag, da den opprinnelig var større. KC anerkjente typen som egen hunderase i 1924.
Den engelske overklassen var i tidligere tider svært glad i å drive jakt, og satte ut store mengder vilt i områdene rundt herregårdene. Godseierne hadde egne ansatte som hadde som oppgave å beskytte viltet mot krypskyttere. Det var mye fattigdom blant befolkningen, så krypskyting var en fristende måte for matauk, selv om man risikerte dødsstraff.
Norsk Bullmastiff Klubb ble stiftet i 1987 med blant annet Inger Dahle i spissen og er tilsluttet Norsk Kennel Klub. Klubben arrangerer spesialutstilling har medlemsmøter og foredragskvelder. Den har sitt eget tidsskrift; Bull-shot, som kommer ut med 4 nummer hvert år.
Oppdrettet i Norge er lite, men stabilt.
Beskrivelse
Bullmastiff skal gi inntrykk av stor styrke uten å virke klumpete. Hodet er viktig for helhetsinntrykket. Skallen og nakkens omkrets skal være lik mankehøyden. Nesepartiet skal være kort, snutens lengde skal være 1/3 av hele lengden, fra snutespiss til knollen. Sett forfra skal nesepartiet være bredt. Hunden skal ha en mørk maske som dekker nesepartiet og området rundt øynene. Ørene skal være små og V-formet, de skal ha en mørkere farge enn kroppen. Øynene skal være mørke eller nøttebrune, middels store og plassert lengre fra hverandre enn nesepartiets bredde. Mankehøyde for hannhunder er 64–69 cm, og for tisper 61–66 cm. Vekten for hannhunder er 50–59 kg, for tisper er vekten 41-50 kg. Pelsen skal være kort og tett. Alle nyanser av rød, fawn (gul) og brindle (tigret) er tillatt.
Det er viktig at hunden beveger seg uanstrengt og smidig til tross for sin imponerende størrelse og fysikk. Bullmastiffer er som regel ikke ferdig utvokst før de er ca. 3 år gamle.
Lynne
Bullmastiff er en hunderase med sterk selvtillit. Den er trygg og modig og har normalt et kjærlig lynne. I en familiesituasjon vil den lett tilpasse seg familiens rytme. Den er ikke like avhengig av faste rutiner som enkelte andre raser kan være. Hva søvn angår, så er det ikke uvanlig at de foretrekker å sove lenge.
Brukshundegenskaper
Bullmastiff er ikke en typisk brukshund i Norge, selv om den har gode egenskaper som blant annet vakthund. Rasen holdes helst som familiehund. Den må ikke trenes opp til vakthund, da disse egenskapene er medfødt i Bullmastiffen. Den er sånn sett en ypperlig vakthund nettopp av den grunn.
HD/AA
Hofteleddsdysplasi og albueleddsartrose forekommer. Ca 50% av hundene er fri for HD. Kneleddene er utsatte for belastningsskader på grunn av rasens tyngde. Skader kan forebygges ved å holde hunden slank og i god trim hele livet.
Ataxi
Dette er en sykdom som rammer en del av lillehjernen. Arvegangen er ikke helt kjent, man antar at den er polygenetisk og recessiv. Valpene kan se normale ut ved leveringsalder, men kan siden utvikle problemer med blant annet balansen og koordinasjon. Sykdommen er dødelig, valpene dør (eller må avlives) før de har fylt 6 måneder.
Sykdommen ble påvist i England på begynnelsen av 1970-tallet og i Norge hadde vi 3 tilfeller på 1980-tallet. I Norge er alle kjente bærere av sykdommen samt deres foreldre og kullsøsken tatt ut av avl.
Hudproblemer
Hudproblemer forekommer hos bullmastiff. I en helseundersøkelse foretatt på 300 hunder over en periode på 10 år fikk en betydelig andel av hundene problemer med våteksem, furunkulose og ørebetennelser. Tisper var dessuten utsatt for livmorbetennelse.
Kreft
Alle typer kreft er fremtredende, lymfer, blod og ben. Forekomsten av jurkreft er lavere enn hundepopulasjonene for øvrig.
Karantenehavn (Bergen)
Karantenehavner i og utenfor Bergen ble etablert omkring 1830 for å hindre at byens befolkning ble smittet. En karantenehavn er en havn hvor skip med smittsomme sykdommer om bord tidligere ble satt i karantene.
Historie
Flere store epidemier kom til Bergen sjøveien og for å hindre at byens befolkning ble smittet ble det omkring 1830 etablert en karantenehavn i Nyhavn i Sandviken. Karantenehavnen ble utstyrt med egen losseplass, pakkhus og 10–14 sykesenger. Denne havnen lå likevel for nær byen, derfor ble den på 1890-tallet flyttet til Askøy utenfor Bergen.
Fra 1848 var det karantenekommisjonen som hadde ansvar for å undersøke helseforholdene om bord i ankomne skip med smitte om bord, og om nødvendig legge fartøyet i karantene. Et skip med smitte om bord hadde plikt til å melde fra om dette ved å heise et gult, internasjonalt skipsflagg, et karanteneflagg.
Karantenekommisjonen var sammensatt av en fra magistraten, en lege, en tolloffiser og en sjøkyndig person. Sistnevnte var den som skulle anvise plass i karantenehavnen. Karantenekommisjonen ble avløst av sunnhetskommisjonen i 1909 (som skiftet navn til helserådet i 1912).
Ifølge reglement om karantenevesenet av 1. mars 1848 § 2, skulle det føres en fortegnelse over skip som ble undersøkt for smitte, med opplysninger om tiltak, hvilke sykdom og hvilke tiltak som ble gjennomført. Derfor ble det ført karantenebøker, som i dag er oppbevart ved Bergen Byarkiv, for perioden 1870-1910. Tilsvarende bøker finnes også i havnevesenets arkiv for perioden 1909-1935. Karantenebøkene ble ført kronologisk og gir opplysninger om skipets navn, skipper, drektighet, når ankommet, fra hvor, antall mannskap og passasjerer, om legeundersøkelse er foretatt og om sykdom er funnet, om skipet er satt i karantene, samt eventuelle merknader.
I nyere tid brukes ikke karantenehavner, pasienter med farlige smittsomme sykdommer blir i stedet lagt i isolat på et sykehus.
Bjørn Birna Rørslett
Birna Rørslett (født 11. juli 1946) er en norsk naturfotograf og forsker.
Rørslett har en doktorgrad fra Universitetet i Lund, Sverige, og har arbeidet som seniorforsker ved Norsk institutt for vannforskning.
Rørslett er medlem av BioFoto og foreningen Norske Naturfotografer, og er tilknyttet bildebyrået Samfoto, driver også nettstedet naturfotograf.com, og er kjent for tekniske artikler om fotografering og fotoutstyr.
Obereini
Obereini er en gruppe av biller som tilhører den artsrike underfamilien Lamiinae i familien trebukker (Cerambycidae). I de fleste nyere klassifikasjoner blir den slått sammen med Phytoeciini og eventuelt også med Saperdini.
Utseende
Små til middelsstore trebukker som særlig utmerker seg ved meget slank kroppsbygning. Kroppen er temmelig jevnbred fra hodet og bakover, noen ganger er hodet det bredeste kroppsavsnittet. På farge er de ofte mer eller mindre rød- eller gulaktige, eller mørke. Antennene er kortere enn kroppen. Dekkvingene er kraftig punkterte. Beina er temmelig korte, oftest gulaktige.
Systematisk inndeling
Denne gruppen blir ofte regnet som en undergruppe av Saperdini. Avgrensingen mot Phytoeciini synes noe uklar.
Hellas under VM i friidrett innendørs 2016
Hellas deltok under VM i friidrett innendørs 2016 fra 17. til 20. mars 2016 i Portland i USA.
Arnhild
Arnhild er et kvinnenavn med opprinnelse i norrøne ari, «ørn», og hildr, «slag, kamp». Arnhildr var en norrøn form av navnet.
Kjente personer med navnet
Personene i listen er ordnet kronologisk etter fødselsår.
Termanology
Termanology er halvt fra Puerto Rico og Frankrike, og han er en rapper fra Lawrence i Massachusetts som senere flyttet til Haverhill (Massachusetts) i samme stat. Han holder på med et solo-album, men har sluppet mange mixtape'er og et «streetalbum». Han er mest kjent for sitt streetalbum, "Watch How It Go Down" som ble produsert av DJ-Premier. Termanology har samarbeidet med mange kjente rappere/artister som Nas, Royce da 5'9, Papoose, M.O.p., Akrobatik og Terror squad. Han eier plateselskapet St Records. Terms første singel, "This Is Hip Hop", har nådd 3. plass på CMJ og Rapattacklistene.
Sahara (roman)
Sahara er en roman av Clive Cussler. Den handler om hans romanhelt Dirk Pitt. Sahara har også blitt filmatisert i filmen Sahara fra 2005.
Termanology
Inspirasjon
Termanology er inspirert av Big Pun, Dj Premier, 2pac, Dr Dre, Nas, Jay-Z, Biggie, Wu Tang Clan, The Lox, 50, M.O.P., Pete Rock og Outkast.
Sahara (roman)
Handling
I 1865, en uke før overgivelsen av de konfødererte styrkene under Robert E. Lee, blir skipet «CSS Texas» lastet med kasser som angivelig er fylt med dokumenter. Skipets kaptein, Mason Tombs, har blitt beordret til å ta skipet forbi en blokade nedsatt av unionen, og seile til en hvilken som helst nøytral havn hvor skipet kan legge til kai. Men i aller siste øyeblikk kommer sekretæren for den konfødererte marinen og en admiral og nevner at Tombs også skal ta en fange om bord. Tombs blir sjokkert når fangen ankommer under tungt vakthold med konfødererte soldater kledd i uniformer som tilhører unionen - en fange som ser ut til å være president Abraham Lincoln.
Men «CSS Texas» havner snart i konflikt mot unionsflåten, frem til Tombs bringer fangen opp på dekket - og unionssoldatene slutter å skyte. I 1931 flyr Kitty Mannock over Sahara på jakt etter en ny luftfart-rekord. Men en sandstorm forårsaker problemer med forgasserne hennes, og hun blir tvunget til å lande midt i ørkenen. Men flyet når kanten av en bratt kløft, og velter. Et redningsoppdrag settes i gang, men flyet eller piloten blir aldri funnet igjen. I 1996 krysser en gruppe turister Sahara med Land Rovers, og de har planlagt å stoppe ved en liten landsby i Mali. Men de opplever at området er uvanlig øde, og mens de forfrisker seg ved landsby-brønnen blir de angrepet av rød-øyde villmenn som dreper og spiser dem. Bare reiselederen slipper så vidt unna med livet i behold. I mellomtiden jobber Dirk Pitt i Egypt med en arkeologisk kartlegging av Nilen, og er i stand til å redde Dr. Eva Rojas - en vitenskapsmann som arbeider for Verdens helseorganisasjon - fra en mystisk angriper. Kort tid etter må Eva fly til Mali sammen med et internasjonalt team av forskere, for å undersøke en ny mystisk sykdom som har blitt rapportert fra forskjellige avsidesliggende ørken-landsbyer.
Når væpnede styrker fra Mali er på vei, sammen med den maliske diktatoren general Zateb Kazim, som ønsker å beslaglegge yachten til eget bruk. Pitt og Giordino velger å destruere yachten, etter å ha hoppet over bord og svømt til husbåten til den hensynsløse franske forretningsmannen Yves Massarde. De får kontakt med admiral Sandecker, før før de blir tatt til fange av Massarde. Et redningsteam fra FN plukker opp Ruth Gunn fra flyplassen. Ved husbåten klarer Pitt og Giordino å stjele Mr. Massardes helikopter, som de flyr nordover til Bourem. Etterpå dumper de helikopteret i en elv. Senere stjeler de General Kazims eldgamle bil. De ønsker å reise til et kjemisk avfall-senter ved Fort Foureau, det eneste anlegget i området som muligens kan lekke forurensning ut i Nilen-elven. De gjemmer bilen og sniker seg inn i anlegget, bare for å bli tatt til fange av Mr. Massardes sikkerhetsvakter. Men de oppdager at behandlingsanlegget bare er en forkledning for en underjordisk søppelfylling, som ligger rett over en underjordisk elv - som renner under sanden til Niger.
Massarde bestemmer seg for å sende dem til Tebezza, en hemmelig gull-gruve som deles med general Kazim, hvor fanger graver etter gull under forferdelige arbeidsforhold. De oppdager blant annet et tapt fly fra 1930-tallet, og de fastslår at det havarerte flyet tidligere hadde blitt fløyet av den legendariske rekord-brytende australske piloten Kitty Mannock. Hennes forsvinning var verdensomspennende nyheter på den tiden, bare overskygget av Amelia Earhart. Mannocks kropp ligger fremdeles sammen med flyet, sammen med dagboken hennes, som beskriver hennes oppdagelse av «et merkelig skip i sanden» og at hun forgjeves håper på redning.
Mannock overlevde i 10 dager etter fly-krasjet. Pitt og Giordino reiser raskt videre mot Alger, hvorfra de informerer admiral Sandecker om den forferdelige situasjonen de har oppdaget i Tebezza. FN-teamet som reddet Rudi Gunn tidligere blir sendt til Alger for å hente Pitt og Giordino, og de blir deretter fløyet til Tebezza. De angriper Tebezza og lukker den for godt, men ikke før en alarm sendes til general Kazim. Et fly fra det maliske luftvåpenet blir sendt dit for å undersøke situasjonen, og ødelegger FN-flyet. De er nå strandet i området, og bestemmer seg for å gå til det virkelige Fort Foureau: en fransk festning som tidligere tilhørte Den franske fremmedlegionen, i håp om å finne en mulighet til å skaffe hjelp fra omverdenen.
Nordøya
Nordøya kan vise til
Marcello Mastroianni
Marcello Mastroianni (født 28. september 1924 i Fontana Liri i Italia, død 19. desember 1996 i Paris i Frankrike) var en italiensk Oscar-nominert skuespiller.
Bakgrunn
Hans foreldre var fattige bønder. Under andre verdenskrig arbeidet han en kort periode som tegner, før han ble sendt til en arbeidsleir av tyskerne. Han klarte å rømme, og tilbrakte resten av krigen i et vindusrom i Venezia. Etter krigen dro han til Roma, der han på dagtid arbeidet som kontorist, og om kvelden begynte å spille teater.
Filmskuespiller
Han hadde sin filmdebut i 1947 i den italienske versjonen av Victor Hugos Les Misérables. Fra midten av 1950-årene etablerte han seg som internasjonal stjerne. Han var minneverdig i Federico Fellinis La dolce vita (1960).
Han var gift med en og samme kvinne fra 1948 og fram til sin død. Likevel hadde han flere omtalte kjærlighetsforhold. Mot slutten av 1960-årene med Faye Dunaway, som han traff under innspillingen av Et sted for elskende. Årene 1971–1975 hadde han et kjærlighetsforhold til den franske skuespilleren Catherine Deneuve. Henne fikk han også en datter med.
David Hillier
David Hillier (født 19. desember 1969 i London) er en engelsk tidligere fotballspiller mest kjent fra perioden han spilte for. Av spillertype var han en ballvinner på midtbanen med innsats og løpskapasitet som sine fremste styrker.
Ken Purvis
Ken Purvis (født 1948) er en norsk-britisk lege og biokjemiker som har forsket på emner om mannlig seksualitet, impotens, androgyni og fertilitet.
Purvis er født Kenneth Purvis i England, men har bodd i Norge siden midten av 1970-tallet. Han har én engelsk og én norsk doktorgrad, og har blant annet forsket på produksjon av mannlige hormoner, impotens, fertilitet og androgyni. I 1992 opprettet han Andrologisk senter i Oslo, det eneste i sitt slag i Norden.
Purvis har utgitt flere populærvitenskapelige bøker om de emner han har forsket på, blant annet En guide til mannens underliv (1991), Mannen midt i livet – Overgang eller undergang? (1994) og Fra boyz til menn (2002).
Franke Onsrud
August Hermann Franke Hanssen Onsrud (født 19. oktober 1885 på Vestre Toten, død 4. oktober 1945 samme sted) fra Oslo Østre skytterlag ble skytterkonge på Landsskytterstevnet i Bergen i 1921. Han var opprinnelig fra Oppland, og begynte sin skytterkarriere i Vestre Toten skytterlag, men flyttet til Oslo i 1907. Han drev en blikkenslagerforretning. Onsrud var linksskytter og det var derfor en stor prestasjon å vinne stangmedaljen med et våpen som var beregnet for høyrehendte.
Onsrud deltok under sommer-OL for Norge i 1924 i Paris med 26.-plass i 50 m rifle, liggende og 35.-plass i 600 m frigevær. Han er bror til skytteren Jacob Onsrud.
Roman Sludnov
Roman Andrejevitsj Sludnov (russisk: Роман Андреевич Слуднов; født 24. februar 1980 i Omsk) er en russisk svømmer som tok bronsemedalje på 100 m brystsvømming under sommer-OL 2000 i Sydney. Sludnov var den første mannlige svømmer til å bryte den «magiske» grensen på 100 m brystsvømming, da han svømte på 59.97, under det russiske mesterskapet i 2001.
Tokyo Skytree
Tokyo Skytree (東京スカイツリー Tōkyō Sukaitsurī) er et 634 meter høyt tårn i Sumida-ku, Tokyo, Japan. Tårnet var verdens høyeste da det ble åpnet 22. mai 2012, 34 meter høyere enn Canton Tower i Kina.
Øystein Ustvedt
Øystein Ustvedt (født 18. august 1965) er en norsk kunstkritiker og sakprosaforfatter. Han tok magistergrad i kunsthistorie på Universitetet i Oslo med en avhandling om Bjørn Ransve i 1994. Han startet som kunstkritiker i Aftenposten. Siden 1995 har han arbeidet som konservator på Astrup Fearnley Museet for Moderne Kunst og som museumsleder for Stenersenmuseet. Han har også kuratert flere store utstillinger og er (per 2021) kurator ved Nasjonalmuseets avdeling for eldre og moderne kunst.
Tokyo Skytree
Et nederlandsk arkitektfirma og det japanske designbyrået Nikken Sekkei står oppført som konstruktører av tårnet.
To utsiktsplattformer, 350 og 450 meter over bakken, kan tilby panoramautsyn over verdens største by. Den har også en restaurant.
Forskere har funnet ut at tiden går fire nanosekunder fortere per dag på den høyeste utsiktsplattformen enn på bakkenivå.
Aserbajdsjan under EM i friidrett 2010
Aserbajdsjan ved EM i friidrett 2010, avholdt i Barcelona i Spania mellom 27. juli og 1. august 2010, var representert med 5 utøvere.
Jurgen Ruesch
Jurgen Ruesch (født 1910/11, død 8. juli 1995) var psykiater og professor ved Langley Porter Psychiatric Institute, University of California frem til 1977. I 1948 utførte han en studie der han katalogiserte hvordan syke pasienter ble dårlig tilpasset sine sosiale miljøer. Dette hadde stor innflytelse på studiet av psykosomatisk lidelse og stress og understreket betydningen av pasientenes manglende evne til å tilpasse seg situasjoner, fremfor å fokusere på indre psykiske konflikter, som hadde vært tilnærmingen til Franz Alexander.
På 50-tallet skrev han to innflytelsesrike bøker om kommunikasjonsteori. Sammen med Gregory Bateson utga han Communication: The Social Matrix of Psychiatry i 1951. I 1956 ga han ut Nonverbal Communication sammen med Weldon Kees. I 1972 ga han ut semiotiske kommunikasjonsbetraktninger samlet i Semiotic Approaches to Human Relations.
Kleptoparasittisme
Kleptoparasittisme (fra gresk kleptes tyv, kleptein å stjele) er en form for parasittisme. En kleptoparasitt betegner en art som helt eller delvis livnærer seg ved å stjele mat fra andre arter, slik for eksempel joene livnærer seg ved å stjele mat fra andre sjøfugler. Tyvjoen (Stercorarius parasiticus) har sågar fått et norsk navn som klart og tydelig forteller at den er en tyv.
Tamara de Lempicka
Tamara de Lempicka (født Tamara Rozalia Gurwik-Gorska 16. mai 1898, død 18. mars 1980 i Cuernavaca, Mexico) var en art deco-kunstmaler.
Biografi
Det er uklart hvor og når Tamara de Lempicka ble født: noen kilder nevner «rundt 1895 i Moskva»,  andre nevner 1898 og Polen. Selv sa hun at hun ble født i Warszawa i 1898 eller senere. Hennes mor var Malvina Dekler, som kom fra en rik polsk bankierfamilie, men hennes far, Boris Gurwik-Gorski, var en suksessrik russisk-jødisk kjøpmann. Som attenåring giftet hun seg med greve Tadeusz de Lempicki i Sankt Petersburg og flyktet fra Den russiske revolusjon til Paris som tyveåring (eller fire- eller femogtyveåring ). Tidlig på 1920-tallet begynte hun å studere kunst, og allerede i 1923 hadde hun avholdt en rekke utstillinger. I Paris fikk hun arkitekten og designeren Robert Mallet-Stevens til å innrette et kromskinnende atelier til henne.
Tamara var svært produktiv, og før sin første store utstilling, i Milano i 1925, malte hun 28 nye bilder på bare seks måneder. Snart ble hun en av de mest populære portrettmalere i sin tid, og fikk betalt omkring 50 000 franc per portrett (omkring 14 000 kroner den gang, kanskje ti ganger så mye i dag).
Hun ble ofte kalt art décos femme fatale og var gift to ganger (andre gang med en ungarsk-jødisk baron, Raoul Kuffner), men levde åpent som bifil. Hun hadde en datter, Marie C. Kizette de Lempicka Foxhall.
Blant kjente samlere av hennes bilder finner vi blant annet Madonna, Barbara Streisand og Jack Nicholson.
Now That’s What I Call Music! 4
'Now That's What I Call Music! 4' er det fjerde samlealbumet i den norske Now That's What I Call Music-serien og ble utgitt 11. oktober 2010.
Eksterne lenker
Now That's What I Call Music! discography
Lupus av Troyes
Sankt Lupus av Troyes (Lupus, latin for ulv, fransk Loupe eller Leu) (ca 383. dødsdag tradisjonelt satt til 29. juli 478) var en av de første biskopene, den syvende, av Troyes. Hans ry i middelalderen var stort, og han ble erklært som helgen etter sin død, men hans faktiske liv er preget av legendariske helgenbiografiske detaljer som neppe er historisk korrekte.
Lupus ble født i Toul i dagens franske departement Meurthe-et-Moselle i regionen Lorraine. Han kom fra en fornem familie, og i tillegg var han veltalende og lærd, noe som gjorde ham egnet for sitt yrke som advokat. Rundt 420 giftet Lupus seg med Pimeniola, en søster av Hilarius av Arles, den senere erkebiskop i Arles, en by i departementet Bouches-du-Rhône. Etter å ha vært gift i seks år lot han seg skille fra sin hustru. Deretter avsa han seg all sin rikdom og ble munk i klosteret Lérins på den lille øya Saint-Honorat utenfor Cannes, et nystiftet samfunn ledet av grunnleggeren, den hellige Honoratus av Arles. Samme år ble Honoratus valgt til erkebiskop av Arles, men på grunn av sin høye alder tok han med seg Hilarius som støtte.
Lupus av Troyes er blitt identifisert med den figur av samme navn som fulgte Germanus av Auxerre på dennes første besøk til England for utrydde den kristne bevegelsen pelagianisme, stiftet av den engelske munken Pelagius, og som de galliske geistlige betraktet som kjetteri. Tilhengerne av Pelagius mente at menneskene ikke var preget av arvesynden og fremmet nødvendigheten av guddommelig nåde.
Lupus og Attila
Den legendariske fortellingen om Lupus forteller at han heltmodig berget byene Paris og Troyes fra huneren Attila, «Guds svøpe». Denne skal herjet Gallia i 451. I henhold til tradisjonen skal Lupus etter å ha bedt intenst til Gud i flere dager for deretter å ha kledd seg i sin bispedrakt og så reist sammen med en prosesjon av geistlige for å møte Attlia og redde sin provins Champagne fra de hedenske angriperne. Attila skal ha blitt så imponert over Lupus at han sparte byen og dro videre til slaget ved Chalons. Her led han nederlag mot den romerske generalen Flavius Aëtius. Den samme fortellingen fra den samme upålitelige helgenbiografien, fortalte at Lupus fikk vanskeligheter da Attila krevde at biskopen skulle følge med i hæren hans etter slaget. Attila skal ha ment at Lupus ville være garanti mot at hæren ble utryddet. Romerne anklaget Lupus etterpå for å hjulpet hunerne å slippe unna. Lupus ble tvunget til å forlate Troyes og levde deretter som eneboer i fjellene.
Fortellingen er mer et vitnemål om hvor hellig og from Lupus var enn en sannferdig beskrivelse av faktiske hendelser. Fortellingen antas å ha blitt skrevet på 700-tallet for å fremme interessene og styrke autoriteten til bispesetet i Troyes. Historikeren Donald Attwater har skrevet at fortellingen er hagiografisk enn historisk.